|  |
| --- |
| Številka: 007-108/2016/53 |
| Ljubljana, 11. 5. 2018 |
| EVA: 2016-2330-0112 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ZADEVA: Uredba o spremembah in dopolnitvah Uredbe o dopolnilnih dejavnostih na kmetiji – predlog za obravnavo** | | | | | | | | | | | | | | | |
| **1. Predlog sklepov vlade:** | | | | | | | | | | | | | | | |
| Na podlagi sedmega odstavka 99. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) je Vlada Republike Slovenije na … seji dne … pod točko … sprejela naslednji  SKLEP  Vlada Republike Slovenije je izdala Uredbo o spremembah in dopolnitvah Uredbe o dopolnilnih dejavnostih na kmetiji in jo objavi v Uradnem listu Republike Slovenije.  Mag. Lilijana Kozlovič  GENERALNA SEKRETARKA  Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | |
| /. | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | |
| – Tadeja Kvas Majer, generalna direktorica Direkorata za kmetijstvo,  – Igor Ahačevčič, vodja Sektorja za podeželje,  – Darko Simončič, Sektor za podeželje. | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | |
| /. | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | |
| /. | | | | | | | | | | | | | | | |
| **5. Kratek povzetek gradiva:** | | | | | | | | | | | | | | | |
| Obravnava spremembe in dopolnitev Uredbe o dopolnilnih dejavnostih na kmetiji, s katero se uvajajo nujne spremembe in dopolnitve za izvajanje uredbe, povezane s spremembami Zakona o kmetijstvu in črpanjem evropskih sredstev iz Programa razvoja podeželja v Republiki Sloveniji v obdobju od 2014 do 2020 je v okviru opravljanje tekočih poslov predsednika vlade in ministrov v skladu s 115. členom Ustave Republike Slovenije. Spremembe in dopolnitve uredbe so povezane s spremembami Zakona o dohodnini zaradi uvajanja malega obsega predelave lastnih pridelkov, ter Pravilnikom o minimalnih tehničnih pogojih in o obsegu storitev za opravljanje gostinske dejavnosti. Urejajo se pravilne rabe GERK, lokacije opravljanja dopolnilnih dejavnosti, pogoji za opravljanje dopolnilnih dejavnosti, vlaganje zbirne vloge pred izdajo dovoljenja za opravljanje dopolnilne dejavnosti, sporočanje istovrstne skupine pridelkov in vpis v RKG z začetkom opravljanja dejavnosti prodaje, možnost predelave v drugih registriranih obratih tudi za dopolnilne dejavnosti vzreja in predelava vodnih organizmov in turizma na kmetiji, ki je gostinska dejavnost, izjema za zagotavljanje deleža lastnih surovin pri proizvodnji piva, plačljivo nudenje športnih rekvizitov gostom, nudenje vina iz lastne pridelave na lokalnih prireditvah, povezanih s predstavitvijo podeželja ali tradicionalnimi običaji, in spremembe dopolnilne dejavnosti socialno varstvo. Dopolnilno dejavnost socialno varstvo lahko opravlja nosilec, ki je pridobil odločbo o pravici do sredstev iz podukrepa Podpora za diverzifikacijo kmetijskih dejavnosti v dejavnosti v zvezi z zdravstvenim varstvom, socialnim vključevanjem, kmetijstvom, ki ga podpira skupnost, ter izobraževanjem o okolju in hrani iz Programa razvoja podeželja v Republiki Sloveniji v obdobju od 2014 do 2020. Na turističnih kmetijah z nastanitvijo se lahko nudi prostor za bivalna vozila. Uvajajo se nove dopolnilne dejavnosti proizvodnja krmil, konzerviranje in vlaganje jajc, nega telesa in sproščanje s panjskim zrakom, nabiranje smole ter svetovanje uporabnikom čebeljih pridelkov. | | | | | | | | | | | | | | | |
| **6. Presoja posledic za:** | | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | | | | | NE | |
| c) | administrativne posledice | | | | | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | | | DA | |
| d) | okolje, vključno s prostorskimi in varstvenimi vidiki | | | | | | | | | | | | | NE | |
| e) | socialno področje | | | | | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | NE | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | | | |
|  | | | | Tekoče leto (t) | | | t + 1 | | t + 2 | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | | |  | | |  | |  | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | | |  | | |  | |  | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | | |  | | |  | |  | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | | |  | | |  | |  | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | | |  | |  | | | |  | | |
| **II. Finančne posledice za državni proračun** | | | | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | Znesek za tekoče leto  (t) | | | | | | Znesek za t + 1 | |
|  | | |  | |  | | |  | | | | | |  | |
|  | | |  | |  | | |  | | | | | |  | |
| **SKUPAJ** | | | | | | | |  | | | | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv proračunske postavke | | | Znesek za tekoče leto (t) | | | | Znesek za t + 1 | | |
|  | | |  | | |  | | |  | | | |  | | |
|  | | |  | | |  | | |  | | | |  | | |
| **SKUPAJ** | | | | | | | | |  | | | |  | | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | | | |
| Novi prihodki | | | | | | Znesek za tekoče leto (t) | | | | Znesek za t + 1 | | | | | |
|  | | | | | |  | | | |  | | | | | |
|  | | | | | |  | | | |  | | | | | |
| **SKUPAJ** | | | | | |  | | | |  | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  Ni finančnih posledic. | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: **DA** * Združenju občin Slovenije ZOS: **DA** * Združenju mestnih občin Slovenije ZMOS: **DA**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | DA | | | |
| (Če je odgovor NE, navedite, zakaj ni bilo objavljeno.) | | | | | | | | | | | | | | | |
| Če je odgovor DA, navedite:  Datum objave na e-demokraciji:  V razpravo so bili vključeni:   * nevladne organizacije:   - Kmetijsko gozdarska zbornica Slovenije Gospodinjska ulica 6, 1000 Ljubljana, e-pošta: kgzs@kgzs.si,  - Sindikat kmetov Slovenije, Gospodinjska ulica 6, 1000 Ljubljana, sindikat.kmetov.slovenije@gmail.com,  - Zadružna zveza Slovenije, z.o.o., Miklošičeva 4/I., 1000 Ljubljana, e-pošta: info@zzs.si,  - Združenje turističnih kmetij Slovenije, Trnoveljska cesta 1, 3000 Celje, e-pošta: ztks@siol.net,  - Čebelarska zveza Slovenije, Brdo 8, 1225 Lukovica, e-pošta: tanja.magdic@czs.si,  - Zveza slovenske podeželske mladine, Celovška cesta 43, 1000 Ljubljana, e-pošta: info@zspm.si,  - Zveza kmetic Slovenije, Celovška cesta 43, 1000 Ljubljana, e-pošta: irena.ule@bf.uni-lj.si,  - Gospodarska zbornica Slovenije, Zbornica kmetijskih in živilskih podjetij, Dimičeva 9, 1504 Ljubljana, e-pošta: zivilska.ind@gzs.si,  - Skupnost občin Slovenije, Partizanska cesta 1, 2000 Maribor, e-pošta: info@skupnostobcin.si,  - Združenje občin Slovenije, Dunajska 156, 1000 Ljubljana, e-pošta: info@zdruzenjeobcin.si,  - Združenje mestnih občin Slovenije, Mestni trg 1, 1000 Ljubljana, e-pošta: zmos@koper.si.   * predstavniki zainteresirane javnosti, * predstavniki strokovne javnosti.   Mnenja, predloge, pripombe so podali:  Upoštevani so bili:  – predlogi Kmetijsko gozdarske zbornica Slovenije za vključitev dejavnosti »proizvodnja krmil« in »konzerviranje in vlaganja jajc«. Dopolnila se je vsebina dejavnosti »nega telesa in sproščanje s panjskim zrakom« z »masažo z doma pridelanimi zeliščnimi olji«. Dopolnila se je vrsta dejavnosti »svetovanje uporabnikom čebeljih pridelkov«, ki se glasi »svetovanje uporabnikom čebeljih pridelkov in uporabnikom doma pridelanih zeliščnih olj«.  Bistvena mnenja, predlogi in pripombe, ki niso bili upoštevani, ter razlogi za neupoštevanje:  – | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | DA | | | | |
| **11. Gradivo je uvrščeno v delovni program vlade:** | | | | | | | | | | | NE | | | | |
| mag. Dejan Židan  minister | | | | | | | | | | | | | | | |

**PREDLOG**

**(EVA 2016-2330-0112)**

Na podlagi sedmega odstavka 99. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) izdaja Vlada Republike Slovenije

**UREDBO**

**O SPREMEMBAH IN DOPOLNITVAH UREDBE O DOPOLNILNIH DEJAVNOSTIH NA KMETIJI**

1. člen

V Uredbi o dopolnilnih dejavnostih na kmetiji (Uradni list RS, št. 57/15) se v 2. členu v 3. točki besedilo »in 35/15« nadomesti z besedilom », 32/15 in 27/17«.

2. člen

V prvem odstavku 3. člena se 10. točka spremeni tako, da se glasi:

»10. socialno varstvo.«.

3. člen

5. člen se spremeni tako, da se glasi:

»5. člen

(pogoji za pridobitev dovoljenja)

(1) Kmetija, na kateri se opravlja dopolnilna dejavnost, mora imeti v uporabi najmanj en hektar primerljivih kmetijskih površin (v nadaljnjem besedilu: PKP).

(2) Ne glede na določbo prejšnjega odstavka kmetiji, na kateri se opravljajo dopolnilne dejavnosti, povezane s čebelarstvom, iz 15., 16. in 17. točke prvega odstavka 10. člena, 12. člena, 4., 5. in 6. točke prvega odstavka 17. člena, 9., 10., 33., 39., 47., 48. in 50. točke prvega odstavka 18. člena, 11., 19. in 21. točke prvega odstavka 20. člena in prvega odstavka 21. člena te uredbe, ni treba imeti v uporabi najmanj enega hektarja PKP, mora pa imeti vpisanih najmanj deset čebeljih družin v register čebelnjakov v skladu s predpisom, ki ureja register čebelnjakov.

(3) Obseg PKP se izračuna na podlagi prijavljenih grafičnih enot rabe kmetijskega gospodarstva (v nadaljnjem besedilu: GERK) v RKG. Glede na različne rabe GERK se za en hektar PKP šteje največja upravičena površina GERK, razen pri vrstah rabe GERK 1181, 1191 in 1420, kjer se upošteva celotna grafična površina. Za preračun enega hektarja PKP se šteje:

– 1 ha njivskih površin (raba 1100, 1131, 1150, 1161, 1170 in 1610);

– 2 ha travniških površin (raba 1222, 1300 in 1320);

– 0,25 ha trajnih nasadov (raba 1160, 1180, 1181, 1211, 1212, 1221, 1230 in 1240);

– 0,1 ha rastlinjakov (raba 1190, 1191 in 1192) ali

– 8 ha plantaž gozdnega drevja (raba 1420).

(4) Za opravljanje dopolnilnih dejavnosti predelava primarnih kmetijskih pridelkov iz 10. člena te uredbe, prodaja kmetijskih pridelkov in izdelkov s kmetij iz 12. člena te uredbe in turizem na kmetiji, ki je gostinska dejavnost, iz 14. člena te uredbe mora biti za kmetijo, na kateri se bo opravljala dopolnilna dejavnost, pred izdajo dovoljenja v predpisanem roku vložena zbirna vloga po predpisih, ki urejajo izvedbo ukrepov kmetijske politike (v nadaljnjem besedilu: zbirna vloga). Zbirna vloga mora biti vložena v letu oddaje vloge za pridobitev dovoljenja in vsako naslednje leto opravljanja dopolnilne dejavnosti.

(5) Ne glede na prejšnji odstavek oddaja zbirne vloge ni obvezna za kmetijo brez kmetijskih površin, če gre za opravljanje dopolnilne dejavnosti, povezane s čebelarstvom, predelavo medu in čebeljih pridelkov, mora pa biti vložnik oziroma nosilec kmetije ali član kmetije, na kateri se dopolnilna dejavnost opravlja, vpisan v register čebelnjakov in mora sporočati podatke v skladu s predpisom, ki ureja označevanje čebelnjakov.

(6) Ne glede na četrti odstavek tega člena mora vložnik za kmetijo, za katero ni oddana zbirna vloga v letu oddaje vloge za pridobitev dovoljenja, ker je vloga za pridobitev dovoljenja vložena pred rokom za oddajo zbirne vloge ali po preteku roka za oddajo zbirne vloge, skupaj z vlogo za pridobitev dovoljenja oddati tudi podatke o vrstah kmetijskih rastlin v pridelavi v tekočem letu na obrazcu za vloge in zahtevke na površino iz predpisa, ki ureja izvedbo ukrepov kmetijske politike.

(7) Za opravljanje dopolnilne dejavnosti predelava gozdnih sadežev iz 18. točke prvega odstavka 10. člena te uredbe, dopolnilnih dejavnosti predelava gozdnih lesnih sortimentov iz 11. člena te uredbe, razen izdelave enostavnih izdelkov iz lesa iz 4. točke prvega odstavka 11. člena te uredbe, ter dopolnilne dejavnosti proizvodnja in prodaja energije iz lesne biomase iz 2. točke prvega odstavka 19. člena te uredbe morajo imeti člani kmetije poleg površin iz prvega odstavka tega člena v lasti najmanj 6,0 ha gozda. Za opravljanje dopolnilnih dejavnosti izdelava enostavnih izdelkov iz lesa iz 4. točke prvega odstavka 11. člena te uredbe ter domača suhorobarska galanterija in nadaljevanje stare suhorobarske dediščine iz 8. točke prvega odstavka 18. člena te uredbe morajo imeti člani kmetije poleg površin iz prvega odstavka tega člena v lasti najmanj 2,0 ha gozda. Za opravljanje dopolnilnih dejavnosti predelava zelišč iz 16. točke prvega odstavka 10. člena te uredbe in proizvodnja eteričnih olj iz 17. točke prvega odstavka 10. člena te uredbe mora imeti kmetija v uporabi najmanj 0,02 ha površin z zelišči.

(8) Za opravljanje dopolnilne dejavnosti vzreja in predelava vodnih organizmov iz 13. člena te uredbe ter dopolnilne dejavnosti športni ribolov na vodnih površinah na kmetiji iz 7. točke prvega odstavka 17. člena te uredbe morajo imeti člani kmetije poleg površin iz prvega odstavka tega člena v uporabi vodno zemljišče, ki je vpisano v centralni register objektov akvakulture in komercialnih ribnikov.

(9) Dopolnilne dejavnosti se opravljajo na lokacijah, določenih v 10. do 22. členu te uredbe.

(10) Kmetija mora pogoje za opravljanje dopolnilnih dejavnosti iz tega člena izpolnjevati pred izdajo dovoljenja.«.

4. člen

V prvem odstavku 6. člena se na koncu četrte alineje podpičje nadomesti z besedo »in«, na koncu pete alineje se podpičje nadomesti s piko, šesta alineja pa se črta.

Tretji odstavek se spremeni tako, da se glasi:

»(3) V primeru vložitve vloge za dopolnilne dejavnosti iz 1. do 3. in 6. točke prvega odstavka 21. člena te uredbe se vlogi priloži tudi potrdilo o zahtevani izobrazbi.«.

V četrtem odstavku se črta besedilo »v skladu s petim odstavkom 101. člena ZKme-1«.

5. člen

V drugem odstavku 7. člena se beseda »šestim« nadomesti z besedo »četrtim«.

Tretji odstavek se spremeni tako, da se glasi:

»(3) Za dopolnilne dejavnosti iz 12. člena te uredbe se z začetkom opravljanja dejavnosti v RKG vpišejo tudi skupine kmetijskih pridelkov. Spremembo skupin kmetijskih pridelkov mora nosilec dopolnilne dejavnosti sporočiti v RKG.«.

6. člen

V prvem odstavku 10. člena se v zadnjem stavku 12. točke za besedilom »Živali« dodata vejica in besedilo »razen polžev,«.

Na koncu 20. točke se podpičje nadomesti z dvopičjem in doda besedilo »hmelj in med morata biti v celoti pridelana na kmetiji, za ostale količine pa ne glede na določbe drugega odstavka tega člena ni treba zagotavljati 50 odstotkov količin lastnih surovin v izdelku;«.

Na koncu 23. točke se pika nadomesti s podpičjem in dodata novi točki:

»24. proizvodnja krmil (SKD 10.910 Proizvodnja krmil): proizvodnja krmil za živino in drobnico, vključno s hranilnimi dodatki;

25. konzerviranje in vlaganja jajc (SKD 10.890 Proizvodnja drugih prehrambenih izdelkov, drugje nerazvrščenih).«

Na koncu sedmega odstavka se doda nov stavek, ki se glasi:

»Ne glede na prejšnji stavek se dopolnilna dejavnost pečenje kostanja, koruze, semen, oreškov in prodaja tega na stojnicah iz 22. točke prvega odstavka tega člena lahko opravlja na lokalnih prireditvah, povezanih s predstavitvijo podeželja ali tradicionalnimi običaji na lokalnem trgu.«.

7. člen

V osmem odstavku 14. člena se črta beseda »brezplačno«.

Za osmim odstavkom se dodata nova deveti in deseti odstavek, ki se glasita:

»(9) Ne glede na določbe tega člena lahko kmetija, ki je vpisana v register pridelovalcev grozdja in vina v skladu z zakonom, ki ureja vino, brez dovoljenja za opravljanje dopolnilne dejavnosti turizem na kmetiji nudi vino iz lastne pridelave na lokalnih prireditvah, povezanih s predstavitvijo podeželja ali tradicionalnimi običaji na lokalnem trgu.

(10) Dopolnilne dejavnosti iz tega člena se opravljajo v skladu s predpisom, ki ureja minimalne tehnične pogoje in obseg storitev za opravljanje gostinske dejavnosti.«.

8. člen

Drugi odstavek 15. člena se spremeni tako, da se glasi:

»(2) Turistična kmetija z nastanitvijo lahko gostu nudi nočitev v sobah, apartmajih, na skupnih ležiščih, prostoru za kampiranje, prostoru za bivalna vozila, lahko pa nudi tudi druge oblike prenočevanja, na primer senik, čebelnjak in podobne inovativne oblike nastanitve. Prostor za bivalna vozila se na nekmetijskih zemljiščih kmetije lahko zagotovi v skladu s tehničnimi pogoji za postajališče iz predpisa iz desetega odstavka prejšnjega člena, pri čemer se vstopna zapornica in sprejemni prostor ne zahtevata.«.

V četrtem odstavku se za besedo »kampiranje« dodata vejica in besedilo »prostor za bivalna vozila«.

V petem odstavku se za prvim stavkom dodata nova stavka, ki se glasita: »Oddaljenost prostora za kampiranje od kmetije mora biti v skladu s predpisom iz desetega odstavka prejšnjega člena. Določbe navedenega predpisa o oddaljenosti prostora za kampiranje od kmetije se smiselno uporabljajo tudi za oddaljenost prostora za bivalna vozila od kmetije.«.

9. člen

V prvem odstavku 18. člena se na koncu 49. točke pika nadomesti s podpičjem ter dodata novi 50. in 51. točka, ki se glasita:

»50. nega telesa in sproščanje s panjskim zrakom (SKD 96.040 Dejavnosti za nego telesa): v to skupino spadajo medena masaža in sproščanje s panjskim zrakom ter masaža z doma pridelanimi zeliščnimi olji. Če se medena masaža opravlja v čebelnjaku in pri sproščanju s panjskim zrakom, mora biti zagotovljena zaščita pred čebelami. Medena masaža in masaža z doma pridelanimi zeliščnimi olji se opravljata v skladu s predpisom, ki ureja minimalne sanitarno-zdravstvene pogoje za opravljanje dejavnosti higienske nege in drugih podobnih dejavnosti. Sproščanje s panjskim zrakom se opravlja v čebelnjaku. Če se pri sproščanju s panjskim zrakom uporablja maska, se za vsako osebo uporabi nova maska;

51. nabiranje smole (SKD 02.300 Smola, drevesna, pridobivanje).«.

Drugi odstavek se spremeni tako, da se glasi:

»(2) Dopolnilne dejavnosti, povezane s tradicionalnimi znanji na kmetiji, storitvami oziroma izdelki, se opravljajo na naslovu kmetije ali na naslovu nosilca kmetije, razen dejavnosti oglarstvo, domače tesarstvo, apnenčarstvo, krovstvo s slamo, skodlami in skriljem, podkovno kovaštvo ter nabiranje smole, ki se opravljajo na lokalnem trgu.«.

10. člen

V prvem odstavku 21. člena se na koncu 5. točke pika nadomesti s podpičjem in doda nova 6. točka, ki se glasi:

»6. svetovanje uporabnikom čebeljih pridelkov in uporabnikom doma pridelanih zeliščnih olj (SKD 85.590 Drugje nerazvrščeno izobraževanje, izpopolnjevanje in usposabljanje): v to skupino spada svetovanje uporabnikom čebeljih pridelkov (med, cvetni prah, matični mleček, propolis in vosek) in izdelkov iz čebeljih pridelkov za krepitev zdravja ter uporabnikom doma pridelanih zeliščnih olj.«.

V drugem odstavku se za besedilom »3.« doda besedilo »in 6.«.

11. člen

22. člen se spremeni tako, da se glasi:

»22. člen

(opravljanje dopolnilne dejavnosti socialno varstvo)

(1) Med dopolnilne dejavnosti socialno varstvo spadata naslednji dejavnosti:

1. celodnevno bivanje odraslih in starejših oseb, ki niso odvisne od tuje pomoči pri opravljanju osnovnih dnevnih opravil (SKD 87.900 Drugo socialno varstvo z nastanitvijo), in

2. dnevne oblike bivanja odraslih in starejših oseb, ki niso odvisne od tuje pomoči pri opravljanju osnovnih dnevnih opravil (SKD 88.109 Drugo socialno varstvo brez nastanitve za starejše in invalidne osebe).

(2) Kot tuja pomoč pri opravljanju osnovnih dnevnih opravil iz prejšnjega odstavka se šteje zlasti pomoč pri prehranjevanju, pitju, osebni higieni, oblačenju, slačenju, izločanju, odvajanju, gibanju, pripravi na spanje in počitek.

(3) Kmetija osebam iz prvega odstavka tega člena zagotavlja bivanje, prehrano in družabništvo, pri čemer mora pri prehrani zagotoviti najmanj 30 odstotkov vrednosti lastnih surovin. Do 20 odstotkov vrednosti prehrane lahko kmetija zagotovi z dokupom surovin, ki so pridelane na drugih kmetijah z lokalnega trga ali predelane na drugih kmetijah, ki imajo dopolnilno dejavnost predelava. Če nakup ni neposredno izveden na drugi kmetiji, mora biti iz računa ali prevzema razviden izvor surovine. Za do 50 odstotkov vrednosti ponudbe lahko kmetija dokupi surovine in izdelke v prosti prodaji. Zahtevani deleži se zagotavljajo v koledarskem letu.

(4) Kmetija nudi bivanje:

– največ šestim osebam v enoposteljnih ali dvoposteljnih sobah, če gre za opravljanje dejavnosti iz 1. točke prvega odstavka tega člena;

– največ dvanajstim osebam, če gre za opravljanje dejavnosti iz 2. točke prvega odstavka tega člena.

(5) Poleg pogojev iz prejšnjih odstavkov je pogoj za pridobitev dovoljenja za opravljanje dopolnilne dejavnosti socialno varstvo odločba o pravici do sredstev iz podukrepa podpora za diverzifikacijo kmetijskih dejavnosti v dejavnosti v zvezi z zdravstvenim varstvom, socialnim vključevanjem, kmetijstvom, ki ga podpira skupnost, ter izobraževanjem o okolju in hrani na podlagi Uredbe o izvajanju ukrepa Sodelovanja iz Programa razvoja podeželja v Republiki Sloveniji v obdobju od 2014 do 2020 (Uradni list RS, št. 68/17).

(6) Dopolnilna dejavnost socialno varstvo se opravlja na naslovu kmetije.

(7) Nosilec dopolnilne dejavnosti vodi evidenco prisotnosti oseb iz prvega odstavka tega člena, v kateri se vodijo podatki o prisotnosti, odsotnosti navedenih oseb in razlog njihove odsotnosti.«.

PREHODNA IN KONČNA DOLOČBA

12. člen

(uskladitev z novimi pogoji)

(1) Nosilci dopolnilne dejavnosti socialnovarstvene storitve na kmetiji, ki so pridobili dovoljenje za opravljanje te dejavnosti do začetka veljavnosti te uredbe, morajo opravljanje te dejavnosti uskladiti z določbami te uredbe najpozneje do 31. decembra 2019.

(2) Postopki za izdajo dovoljenja, začeti pred začetkom veljavnosti te uredbe, se dokončajo v skladu z določbami te uredbe.

13. člen

Ta uredba začne veljati petnajsti dan po objavi v Uradnem listu Republike Slovenije.

Št. 007-108/2016/\_\_

Ljubljana, dne \_\_. \_\_. 2018

EVA 2016-2330-0112

Vlada Republike Slovenije

dr. Miroslav Cerar

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Sedmi odstavek 99. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17; v nadaljnjem besedilu: ZKme-1)

1. Rok za izdajo uredbe, določen z zakonom – rok ni določen
2. Splošna obrazložitev predloga uredbe, če je potrebna

S spremembo in dopolnitvijo Uredbe o dopolnilnih dejavnostih na kmetiji se uvajajo nujne spremembe in dopolnitve za izvajanje uredbe, povezane s spremembami Zkme-1 in črpanjem evropskih sredstev iz Programa razvoja podeželja v Republiki Sloveniji v obdobju od 2014 do 2020. Spremembe in dopolnitve uredbe so povezane s spremembami Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16 in 69/17; v nadaljnjem besedilu: ZDoh-2) zaradi uvajanja malega obsega predelave lastnih pridelkov ter Pravilnika o minimalnih tehničnih pogojih in o obsegu storitev za opravljanje gostinske dejavnosti (Uradni list RS, št. 35/17; v nadaljnjem besedilu: pravilnik o minimalnih tehničnih pogojih). Urejajo se pravilne rabe grafične enote rabe zemljišča kmetijskega gospodarstva (v nadaljnjem besedilu: GERK), lokacije opravljanja dopolnilnih dejavnosti, izjema za zagotavljanje deleža lastnih surovin pri proizvodnji piva, pogoji za opravljanje dopolnilnih dejavnosti, vlaganje zbirne vloge pred izdajo dovoljenja za opravljanje dopolnilne dejavnosti, sporočanje istovrstne skupine pridelkov in vpis v register kmetijskih gospodarstev (v nadaljnjem besedilu: RKG) z začetkom opravljanja dejavnosti prodaje, možnost predelave v drugih registriranih obratih tudi za dopolnilne dejavnosti vzreja in predelava vodnih organizmov ter turizem na kmetiji, ki je gostinska dejavnost, plačljivo nudenje športnih rekvizitov gostom, nudenje vina iz lastne pridelave na lokalnih prireditvah, povezanih s predstavitvijo podeželja ali tradicionalnimi običaji, in spremembe dopolnilne dejavnosti socialno varstvo. Dopolnilno dejavnost socialno varstvo lahko opravlja nosilec, ki je pridobil odločbo o pravici do sredstev iz podukrepa podpora za diverzifikacijo kmetijskih dejavnosti v dejavnosti v zvezi z zdravstvenim varstvom, socialnim vključevanjem, kmetijstvom, ki ga podpira skupnost, ter izobraževanjem o okolju in hrani iz Programa razvoja podeželja v Republiki Sloveniji v obdobju od 2014 do 2020. Na turističnih kmetijah z nastanitvijo se lahko nudi prostor za bivalna vozila. Uvajajo se nove dopolnilne dejavnosti nega telesa in sproščanje s panjskim zrakom, nabiranje smole ter svetovanje uporabnikom čebeljih pridelkov.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

K 1. členu: V 3. točki 2. člena uredbe je navedena objava spremembe Zkme-1.

K 2. členu: V prvem odstavku 3. člena je navedena sprememba skupine socialno varstvo, kot je določeno v 22. členu.

K 3. členu: V drugem odstavku 5. člena se navede sklic na novo 50. točko prvega odstavka 18. člena in pravilno zapiše sklic na prvi odstavek 20. člena. V drugem odstavku se črta beseda »zemjišča«, ker ni navedena v Zakonu o kmetijskih zemljiščih (Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D in 79/17). V tretjem odstavku se pravilno določijo rabe GERK v skladu s Pravilnikom o registru kmetijskih gospodarstev (Uradni list RS, št. 83/16, 23/17 in 69/17). Črtata se podvojeni številki in nomotehnično uredi vsebina tega odstavka. V četrtem odstavku se določi, da mora kmetija vložiti zbirno vlogo pred izdajo dovoljenja, in ne pred oddajo vloge za dovoljenje, kar omogoča lažje urejanje zbirne vloge v času kampanje. V petem odstavku se pri zahtevi za oddajo zbirne vloge črta določba o apiturizmu. V novem devetem odstavku se določi, da se dopolnilne dejavnosti opravljajo v skladu z določbami o lokacijah opravljanja dopolnilnih dejavnosti, določenih v skupinah dopolnilnih dejavnosti iz 10. do 22. člena uredbe, kar se upošteva pri izdaji dovoljenja za opravljanje dopolnilne dejavnosti. V novem desetem odstavku se natančno določi, da mora kmetija izpolnjevati pogoje za opravljanje dopolnilnih dejavnostih pred izdajo dovoljenja. S tem se poveča natančnost preverjanja izpolnjevanja pogojev, ki se spremenijo od vloge za dovoljenje do izdaje dovoljenja. Kmetija mora pred začetkom opravljanja dopolnilne dejavnosti izpolnjevati tudi pogoje po drugih predpisih.

K 4. členu: V 6. členu se v prvem odstavku črta šesta alineja. V vlogi za izdajo dovoljenja se v primeru dopolnilnih dejavnosti prodaja kmetijskih pridelkov in izdelkov s kmetij iz 12. člena uredbe ne navedejo istovrstne skupine kmetijskih pridelkov, ker se z novo določbo v tretjem odstavku 7. člena skupine kmetijskih pridelkov vpišejo v RKG z začetkom opravljanja dejavnosti. V četrtem odstavku se črta besedilo, ki določa vpis registriranega obrata v skladu s petim odstavkom 101. člena ZKme-1. Po ZKme-1 se ne zahteva več vpis v register obratov, zato se izjava, da kmetija nima registriranega obrata ne nanaša na to določbo. Če vložnik za dopolnilno dejavnost predelava primarnih kmetijskih pridelkov iz 10. člena te uredbe daje surovine v predelavo v drug registrirani obrat v skladu s predpisi, ki urejajo predelavo živil mora izpolniti izjavo, s katero dokazuje v katerem registriranem obratu se opravlja predelava.

K 5. členu: V drugem odstavku 7. člena je spremenjen sklic na četrti odstavek 101. člena ZKme-1. V tretjem odstavku je določeno, da se prodaja istovrstnih skupin kmetijskih pridelkov lahko vpiše v RKG z začetkom opravljanja dejavnosti, ker pri pridobitvi dovoljenja še ni znano, katere skupine se bodo prodajale. To je povezano s spremembo prvega odstavka 6. člena uredbe.

K 6. členu: V prvem odstavku 10. člena se v 12. točki pri zahtevah za dolžino reje živali na kmetiji izključi polže, kar omogoča predelavo polžev. V 20. točki pri dopolnilni dejavnosti proizvodnja piva, medenega piva izključena zahteva o zagotovitvi 50 odstotkov količin lastnih surovin v izdelku, ker v naših razmerah ni možna kakovostna pridelava pivovarskega ječmena oz. sladu. Zahteva pa se v celoti lastna pridelava hmelja in medu. Z novo 24. točko se uvaja novo dopolnilno dejavnost proizvodnjo krmil, ki vključuje proizvodnjo krmil za živino in drobnico, vključno s hranilnimi dodatki. Z novo 25. točko pa se uvaja novo dopolnilno dejavnost konzerviranje in vlaganja jajc. V sedmem odstavku se določi možnost opravljanja dopolnilne dejavnosti pečenje kostanja, koruze, semen, oreškov in prodaja tega na stojnicah na lokalnem trgu.

K 7. členu: V osmem odstavku 14. člena se črta beseda »brezplačno«. S tem se omogoča plačljivo nudenje rekvizitov gostom v okviru dopolnilne dejavnosti turizem na kmetiji. Plačevanje se omogoči za izposojo rekvizitov zaradi obračuna stroškov in zaradi različnih stopenj davka na dodano vrednost pri gostinskih storitvah in izposoji. Določba novega devetega odstavka omogoča kmetijam, ki so vpisane v register pridelovalcev grozdja in vina, da ne glede na določbe 15.a člena Zakona o gostinstvu (Uradni list RS, št. 93/07 – UPB-2 in 26/14-ZKme-1B; v nadaljnjem besedilu: ZGos) ne potrebujejo dovoljenja za opravljanje dopolnilne dejavnosti turizem na kmetiji, če nudijo vino iz lastne pridelave na lokalnih prireditvah, povezanih s predstavitvijo podeželja ali tradicionalnimi običaji. Ureditev je smiselna zaradi ustrezne promocije lokalne pridelave vina in ohranjanja tradicije ter ne pomeni neenakopravne obravnave do drugih kmetij. Zakon o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D; v nadaljnjem besedilu: ZVin) kot specialni predpis za to področje namreč določa natančne pogoje za dajanje vina v promet in med drugim določa tudi, da se s prometom vina lahko ukvarjajo le tisti kmetje, ki so vpisani v register pridelovalcev grozdja in vina, in le, če ponujajo vino iz lastne pridelave. Glede na to, da pridelava vina glede na določbe ZVin ni predmet dopolnilnih dejavnosti na kmetiji, je smiselno v povezavi s 15.a členom ZGos omogočiti lokalnim pridelovalcem vina nudenje vina na lokalnih prireditvah. V novem desetem odstavku je povezava na določbe pravilnika o minimalnih tehničnih pogojih, razen vstopne zapornice in sprejemnega prostora, kjer je v 38. členu (kmetija z nastanitvijo) in 40. členu (vinotoč in osmica) določeno urejanje področja z Uredbo o dopolnilnih dejavnostih na kmetiji. Določbe tega pravilnika so vključene v 15. členu Uredbe o dopolnilnih dejavnostih pri prostoru za kampiranje in prostoru za bivalna vozila.

K 8. členu: V drugem in četrtem odstavku 15. člena se vključi možnost nudenja prostora za bivalna vozila (avtodomi) na kmetiji na nekmetijskih zemljiščih, ki ustreza tehničnim pogojem za postajališče iz šestega odstavka 24. člena pravilnika o minimalnih tehničnih pogojih. Za prostor za bivalna vozila se ne zahtevata vstopna zapornica in sprejemni prostor. Za prostor za kampiranje in smiselno tudi za prostor za bivalna vozila se upoštevajo tudi določbe o prostoru za kampiranje iz 38. člena tega pravilnika, ki določa povezanost na kmetijo (zagotavljanje hrane, sanitarij) in oddaljenost prostorov, ki ni večja kot 200 m. V četrtem odstavku se za prostor za bivalna vozila določi omejitev nastanitev na kmetiji za največ 30 oseb, enako kot velja za prostor za kampiranje. V drugem odstavku se pri oblikah nastanitev namesto »in podobno« navaja »in podobne inovativne oblike nastanitve« kot je navedeno v sedmem odstavku 25. člena pravilnika o minimalnih tehničnih pogojih.

K 9. členu: V novi 50. točki prvega odstavka 18. člena je nova dejavnost nega telesa in sproščanje s panjskim zrakom, ki je namenjena krepitvi zdravja uporabnikov čebeljih pridelkov. Vključuje medeno masažo in sproščanje s panjskim zrakom ter masažo z doma pridelanimi zeliščnimi olji. Za medeno masažo se zahteva opravljanje v skladu s Pravilnikom o minimalnih sanitarnozdravstvenih pogojih za opravljanje dejavnosti higienske nege in drugih podobnih dejavnosti (Uradni list RS, št. 104/09 in 17/11 – ZTZPUS-1). Če se pri sproščanju s panjskim zrakom uporablja maska, se mora za vsako osebo uporabiti nova maska. Če se dejavnost opravlja v čebelnjaku, mora biti zagotovljena zaščita pred čebelami. V novi 51. točki je nova dejavnost nabiranje smole, ki je mali obseg predelave lastnih pridelkov v skladu z ZDoh-2. V drugem odstavku so podrobneje navedene dejavnosti, ki se opravljajo na lokalnem trgu.

K 10. členu: V prvem odstavku 21. člena je v 6. točki nova dejavnost svetovanje uporabnikom čebeljih pridelkov in uporabnikom doma pridelanih zeliščnih olj. Tudi za to dejavnost se zahteva ustrezna izobrazba izvajalca.

K 11. členu: V 22. členu se spremenijo določbe dejavnosti socialno varstvo, ki se lahko izvajajo na kmetiji za odrasle ali starejše osebe v obliki celodnevnega bivanja ali dnevnih oblik bivanja. Določeni so osnovni pogoji za opravljanje dejavnosti. Osebe na kmetiji niso odvisne od tuje pomoči pri opravljanju osnovnih dnevnih opravil. Navedena so osnovna dnevna opravila. Kmetija lahko nudi bivanje največ šestim osebam v enoposteljnih ali dvoposteljnih sobah. Kmetija lahko nudi dnevne oblike bivanja največ dvanajstim osebam. Kmetija osebam ne nudi zdravstvene in socialne oskrbe. Kmetija osebam nudi hrano. Zahteva se 30-odstotni delež lastnih surovin, do 20 odstotkov surovin pa kmetija zagotovi z dokupom surovin, ki so pridelane ali predelane na drugih kmetijah. Za preostali delež surovin je možen dokup v prosti prodaji. Dopolnilno dejavnost lahko opravlja nosilec, ki je pridobil odločbo o pravici do sredstev iz podukrepa podpora za diverzifikacijo kmetijskih dejavnosti v dejavnosti v zvezi z zdravstvenim varstvom, socialnim vključevanjem, kmetijstvom, ki ga podpira skupnost, ter izobraževanjem o okolju in hrani iz Programa razvoja podeželja v Republiki Sloveniji v obdobju od 2014 do 2020. Upoštevajo se le odločbe o pravici do sredstev na podlagi Uredbe o izvajanju ukrepa Sodelovanja iz Programa razvoja podeželja v Republiki Sloveniji v obdobju od 2014 do 2020 (Uradni list RS, št. 68/17). Po zaključku projekta se bodo na podlagi evalvacije projekta prilagodile dejavnosti socialnega varstva ter določili pogoji in normativi za opravljanje teh dejavnosti.

K 12. členu: Do 31. decembra 2019 morajo nosilci dopolnilne dejavnosti socialnovarstvene storitve na kmetiji, ki so pridobili dovoljenje za opravljanje te dejavnosti, opravljanje te dejavnosti uskladiti z določbami in pogoji te uredbe.

K 13. členu: Opredeljen je začetek veljavnosti te uredbe.